CELEX: 62007CA0538
Language: da
Date: 2009-05-19 00:00:00
Title: Sag C-538/07: Domstolens dom (Fjerde Afdeling) af 19. maj 2009 — Assitur Srl mod Camera di Commercio, Industria, Artigianato e Agricoltura di Milano (anmodning om præjudiciel afgørelse fra Tribunale Amministrativo Regionale per la Lombardia, Italien) (Direktiv 92/50/EØF — artikel 29, stk. 1 — offentlige tjenesteydelsesaftaler — national lovgivning, som udelukker selskaber, mellem hvem der består et kontrolforhold, eller hvoraf det ene udøver en væsentlig indflydelse på det andet, fra at deltage som konkurrenter i den samme udbudsprocedure)

4.7.2009   
            
            
               DA
            
            
               Den Europæiske Unions Tidende
            
            
               C 153/9
            
         Domstolens dom (Fjerde Afdeling) af 19. maj 2009 — Assitur Srl mod Camera di Commercio, Industria, Artigianato e Agricoltura di Milano (anmodning om præjudiciel afgørelse fra Tribunale Amministrativo Regionale per la Lombardia, Italien)
   (Sag C-538/07) (1)
   
   (Direktiv 92/50/EØF - artikel 29, stk. 1 - offentlige tjenesteydelsesaftaler - national lovgivning, som udelukker selskaber, mellem hvem der består et kontrolforhold, eller hvoraf det ene udøver en væsentlig indflydelse på det andet, fra at deltage som konkurrenter i den samme udbudsprocedure)
   2009/C 153/18
   Processprog: italiensk
   
      Den forelæggende ret
   
   Tribunale Amministrativo Regionale per la Lombardia
   
      Parter i hovedsagen
   
   
      Sagsøger: Assitur Srl
   
      Sagsøgt: Camera di Commercio, Industria, Artigianato e Agricoltura di Milano
   
      Intervenienter til støtte for den anden part i sagen: SDA Express Courier SpA og
   Poste Italiane SpA
   
      Sagens genstand
   
   Anmodning om præjudiciel afgørelse — Tribunale amministrativo regionale per la Lombardia — fortolkning af artikel 29 i Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler (EFT L 209, s. 1) — nationale retsforskrifter, som udelukker, at virksomheder, der er indbyrdes forbundne eller kontrollerede, deltager individuelt i en udbudsprocedure om præstation af tjenesteydelser
   
      Konklusion
   
   
               1)
            
            
               Artikel 29, stk. 1, i Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler skal fortolkes således, at den ikke er til hinder for, at en medlemsstat ud over de udelukkelsesgrunde, som er angivet i bestemmelsen, fastsætter andre udelukkelsesgrunde, som har til formål at sikre overholdelsen af principperne om ligebehandling og gennemsigtighed, dog på den betingelse, at sådanne foranstaltninger ikke går videre end nødvendigt for at opfylde dette formål.
            
         
               2)
            
            
               Fællesskabsretten er til hinder for en national retsforskrift, der, skønt den forfølger et lovligt formål om ligebehandling af de bydende og gennemsigtighed i fremgangsmåderne for indgåelse af offentlige aftaler, dog indebærer et ubetinget forbud for virksomheder, mellem hvilke der består et kontrolforhold, eller som har en indbyrdes tilknytning, mod at deltage samtidig som konkurrenter i den samme udbudsprocedure, uden at give dem mulighed for at godtgøre, at dette kontrolforhold ikke har haft indvirkning på deres respektive handlemåde under udbudsproceduren.
            
         
      (1)  EUT C 37 af 9.2.2008.